
REFERAT
Privind conferirea post-mortem a titlului de Cetăţean de Onoare al Municipiului Timişoara 
domnului Henry Coursaget






Avand în vedere solicitarea cu numarul SC2014-016061 din data 20.06.2014, din iniţiativa Casei de Cultură a Municipiului Timişoara, a fost propus pentru acordarea post-mortem a titlului de Cetăţean de Onoare domnului Henry Coursaget.
         
         Domnul Henry Coursaget s-a născut la 27 aprilie 1924 și a murit pe 21 martie 2011 în Confolens, Franța. A fost o personalitate culturală din regiunea Poitou-Charentes. A fost preşedintele Festivalului Artelor Folk Mondiale din Confolens timp de 49 de  ani, din noiembrie 1958 până în septembrie 2007. 

         A fondat în anul 1970 Consiliul Internațional al Organizațiilor de Festivaluri Folclorice şi Artă Populară, CIOFF2, ONG-uri patronate de UNESCO. Ca preşedinte de onoare a CIOFF,  Henri Coursaget, a avut un rol important în promovarea diversității culturale pe scena internațională.

         În a doua jumătate a secolului al XX-lea a fost cunoscut sub numele "Papa folclorului"  după ce a fost primit în audiență de către Papa Ioan Paul II.  Cele două principii ale domnului Henry Coursaget au fost promovarea păcii și a fraternităţii mondiale între popoare. 

         În anul 1980, UNESCO i-a acordat medalia "Picasso" în semn de recunoaștere a contribuției sale deosebite pentru artă și cultură.

         În iulie 1990, pe scena Teatrului de Vară din Parcul Rozelor, domnul Henry Coursaget a făcut publică înscrierea României în cadrul CIOFF ( Comitetul Internaţional al Organizaţiei Festivalurilor de Folclor) iar “Festivalul Inimilor” a fost trecut de domnia sa în Agenda anuală UNESCO  a evenimentelor culturale.






        Prin urmare propunem acordarea post-mortem a titlului de Cetăţean de Onoare al Municipiului Timişoara domnului Henry Coursaget, pentru vasta sa activitate ce a condus la promovarea municipiului Timişoara.

